cyanic-selkie/wikianc huggingface dataset:
Lip & Hip
Ծանոթագրություններ
Կատեգորիա:Երգեր այբբենական կարգով Կատեգորիա:2017 սինգլներ
Դոն Կիխոտ (վեպ)
Հնարամիտ իդալգո Դոն Կիխոտ (կամ Դոն Կիխոտ ) Լամանչեցին, (El ingenioso hidalgo Don Quijote de la Mancha), իսպանացի գրող Միգել դե Սերվանտեսի լավագույն գործը համանուն հերոսի մասին, գրվել է 1605-1615 թվականներին։
Հրատարակվել է երկու հատորով, առաջինը լույս է տեսել 1605 թվականին (բաղկացած է 57 գլխից), երկրորդը՝ 1615 թվականին (բաղկացած է 74 գլխից)։ Վեպը արդյունքում թարգմանվել է գրեթե բոլոր հայտնի լեզուներով և համարվում է համաշխարհային գրականության գլուխգործոցներից մեկը (ամենաշատ հրատարակված և հրատարակվող գրքերի ցանկում աշխարհում զբաղեցնում է երրորդ տեղը՝ Աստվածաշնչից և Հարրի Փոթերից հետո)։ Որպես արևմտյան ժամանակակից գրականությունը սկզբնավորած ստեղծագործություն՝ այն հաճախակի հայտնվում է հեղինակավոր գրքացանկերի առաջնակարգ տեղերում, ինչպես, օրինակ՝ Bokklubben World Library-ի, որը «Դոն Կիխոտը» համարում է աշխարհում երբևէ գրված լավագույն գրական գործը ։ 19-րդ դարի գերմանացի նշանավոր փիլիսոփա Արթուր Շոպենհաուերը գտնում էր, որ Դոն Կիխոտը անգլիացի գրող Լորենս Սթեռնի «Տրիստրամ Շենդի»-ի, ֆրանսիացի փիլիսոփա և գրող Ժան-Ժակ Ռուսոյի «Նոր Էլոիզ»-ի և գերմանացի աշխարհահռչակ գրող Վոլֆգանգ Գյոթեի «Վիլհելմ Մայստեր»-ի հետ կազմում է համաշխարհային գրականության ստեղծագործությունների լավագույն քառյակը ։
Նկարագրություն
Վեպը սկսվում է նախաբանով, որտեղ հեղինակը բացատրում է իր նպատակը և վեպը գրելու դրդապատճառները։ Դրան հաջորդում են ինը սոնետները։
Վեպում պատկերված է ասպետականության այն դարաշրջանը, երբ ասպետները պայքարում էին ոչ թե հանուն իրենց հայրենիքի, ինչպես դա անում էին միջնադարյան ասպետները, այլ՝ հանուն իրենց ստեղծած հորինված աշխարհի, հանուն երևակայական սիրած էակի։ «Դոն Կիխոտ» վեպը հենց այդ դարաշրջանի սատիրական պատկերն է։ Ծաղրելով ասպետական վեպերի անհեթեթություննները՝ նա առաջադրում է ռեալիզմի պահանջ, գտնելով, որ «գրականությունը պետք է լինի մարդկային կյանքի հայելին, ճշմարտության պատկերը»։
Այս վեպը մի հանրագիտարան է, որտեղ լայն կտավի վրա պատկերված է տվյալ ժամանակաշրջանի Իսպանիայի կյանքը, արատավորված իրականությունը, վեպում հանդիպող բազմաթիվ հերոսների նյութական շահի ձգտումը։ Սա անողոք քննադատություն է ուղղված թե՛ ֆեոդալական, թե՛ բուրժուական դասակարգերին։
Վեպում կոմիկականն ու ողբերգականը միաձուլված են իրականության հետ։ Չէին գնահատվում նրանք, ովքեր բարձրաձայնում էին իրականությունը, քանի որ իշխանավորներին պետք էին փակ աչքերով ապրող, մեխանիզմի վերածված խելագարներ։ Սերվանտեսը ստեղծում է Դոն Կիխոտին՝ իրականությունը չտեսնող խելագար ասպետի կերպարը, որը, սակայն, վեպի վերջում իր մեջ կրելու էր մի ամբողջ ողբերգություն, քանի որ սթափվում է, ազատվում ասպետականության ազդեցությունից, դառնում բանական միայն այն ժամանակ, երբ մահվան շեմին էր, երբ հասկանում էր, որ անիմաստ է ապրել իր կյանքը, սակայն արդեն չկար հետդարձի ճանապարհ։
Տարվելով ասպետական վեպերի ընթերցանությամբ՝ Դոն Կիխոտը լրջորեն որոշում է դառնալ թափառող ասպետ։ Նրա երևակայության մեջ պատկերվում են մարտեր, արկածներ, ասպետական սխրագործություններ։ Նա նայում էր իրականությանը այնպես, ինչպես պատկերված էր ասպետական վեպերում՝ չցանկանալով նկատել, որ ժամանակները փոխվել են, որ այլևս չկան թափառող ասպետներ։ Պանդոկը նրան թվում է դղյակ, հողմաղացները՝ հսկա հրեշներ, ոչխարի հոտը՝ հակառակորդի զորք, թեթևաբարո կանայք՝ ազնվազարմ օրիորդներ։ Նա փորձում էր պաշտպանել ճնշվածներին, երկրի երեսից վերացնել բռնությունն ու անարդարությունը։ Իր այդ պայքարի մեջ նա միշտ անհաջողության էր մատնվում, ծաղրուծանակի ենթարկվում, բայց երբեք չէր հուսահատվում, չէր հրաժարվում իր նպատակներից։ Նրան հակադրվում է իր զինակրի՝ Սանչո Պանսայի կերպարը։ Վերջինս ժողովրդի, հասարակ ու չքավոր գյուղացու կերպարն է, որին հետաքրքրում է միայն ոսկին ու օրահացը։ Բայց վեպի կարևորագույն գծերից մեկը հենց Սանչո Պանսայի վերադաստիարակությունն է։ Իր տիրոջ արարքները ծաղրող ծառան աստիճանաբար սկսում է վարակվել Դոն Կիխոտի գաղափարներով, կանգնում երկընտրաքնի առաջ, թե ո՞րն է ճշմարտությունը. այն իրակաությու՞նը, որի մեջ ինքն ու Դոն Կիխոտն ապրում են, թե՞ այն իդեալների աշխարհը, որի մասին այնքան գեղեցիկ խոսում է Դոն Կիխոտը։
«Դոն Կիխոտի» մեջ գլխավորն ասպետական վեպերի դեմ ուղղված գրական պարոդիա լինելը չէ։ Այստեղ ամենից առաջ քննության է առնվում հին ֆեոդալական աշխարհի, նրա ստեղծած մշակույթի ու գաղափարախոսության մեջ չլինելու հարցը։ Իսկ բուրժուական հասարակությունը անհատական, մասնավոր, էգոիստական շահերի մի ռազմադաշտ է, որտեղ մեկը պայքարում է բոլորի դեմ, բոլորը՝ մեկի և կամ թե բոլորը՝ բոլորի։ Վեպի ելակետը հենց այդ մասնավոր, էգոիստական անհատն է և այն պայքարը, որ նա մղում է իր անհատական շահի համար։
Արտաքին հղումներ
Կատեգորիա:Իսպանական վեպեր Կատեգորիա:1605 գրքեր Կատեգորիա:Հեռուստաշոուների հիմք ծառայած վեպեր Կատեգորիա:Ասպետություն
Իշխան Գելոյան
Ակումբային կարիերա
Իշխան Գելոյանը ծնվել է Հայաստանի Ռանչպար գյուղում, բայց մեծացել է Ռուսաստանում։ 6 տարեկանից նա զբաղվել է թեկվոնդոյով Մոսկվայի դպրոցներից մեկում, բայց հետո ընտանիքը տեղափոխվել է Լյուբերցի, և 10-ամյա Գելոյանը սկսել է ֆուտբոլ պարապել տեղի դպրոցում մարզիչ Ալեքսեյ Բեսալիի մոտ, որը խորհուրդ է տվել դիտում անցնել Մոսկվայի դպրոցներում։ 13 տարեկանում նա մոտ մեկ ամիս անցկացրել է «Դինամոյի» դպրոցում, սակայն չի կարողացել ամրապնդվել այնտեղ և տեղափոխվել է «Լոկոմոտիվ-Պերովոյի» դպրոց ։
Մեծահասակների մակարդակում նա սկսել է խաղալ «Լոկոմոտիվ-2-երիտասարդական» թիմում՝ սիրողական լիգայում։ Պրոֆեսիոնալ մակարդակում նորամուտը նշել է 2012 թվականին Ռուսաստանի 2-րդ դիվիզիոնի «Սլավյանսկի» ակումբում, որտեղ վեց ամսում անցկացրել է 19 խաղ և դարձել 4 գոլի հեղինակ։ 2013 թվականի ձմռանը նա տեղափոխվել է Ուչալիի «Գոռնյակ»։ 2013/14 մրցաշրջանում նա խաղացել է Ռուսաստանի ֆուտբոլի ազգային լիգայում (ФНЛ)՝ Ձերժինսկի «Խիմիկի» կազմում։ Հետագայում Գելոյանը փոխել է մեծ թվով թիմեր, որոնց թվում են «Բալթիկան», «Վիտյազը» (Կրիմսկ), «Ենիսեյը», «Նեֆտեխիմիկը», «Լուչը» (Վլադիվոստոկ) և «Շիննիկը», բայց նրանցից ոչ մեկում չի մնացել մեկ մրցաշրջանից ավելի։
2019 թվականին Գելոյանը պայմանագիր է կնքել Պրեմիեր լիգայի նորեկ «Տամբով» ակումբի հետ, սակայն մարզման ժամանակ խաչաձև կապանների վնասվածք է ստացել և ոչ մի հանդիպում չի անցկացրել այդ թիմի կազմում։ 2020 թվականի հոկտեմբերին նա վերադարձել է «Բալթիկա» ։
Կարիերա ազգային հավաքականի կազմում
2021 թվականի օգոստոսի 25-ին Գելոյանը հրավիրվել է Հայաստանի ազգային հավաքական՝ մասնակցելու 2022 թվականի աշխարհի առաջնության ընտրական մրցաշարի սեպտեմբերյան խաղերին ։ Նորամուտը թիմում նա նշել է սեպտեմբերի 5-ին Գերմանիայի հավաքականի հետ արտագնա հանդիպման (0:6) ժամանակ՝ փոխարինման դուրս գալով ընդմիջումից հետո ։
Ծանոթագրություններ
Կատեգորիա:Հայաստանի հավաքականի ֆուտբոլիստներ Կատեգորիա:Հայ ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Ռանչպար գյուղում ծնվածներ
Քարե կամուրջ (Ռեգենսբուրգ)
Քարե կամուրջ (Die Steinerne Brücke), Դանուբ գետի վրայով ուղանցույց կամուրջ է Ռեգենսբուրգ քաղաքում։ Կառուցվել է Լյուդովիկոս VII-ի հրամանով 1135-1145 թվականներին, Երկրորդ խաչակրաց արշավանքին նպաստելու համար։ Կամուրջը հանդիսացել է XII-XIII դարերի մի շարք քարե կամուրջների նախատիպ։ Կամուրջը զարդարող տղայի արձանը (Bruckmandl) տեղադրվել է 1446 թվականին։ Նոր՝ այժմ գոյություն ունեցող տարբերակը թվագրված է 1854 թվականի ապրիլի 23-ով ։
Ծանոթագրություններ
Կատեգորիա:Գերմանիայի կամուրջներ Կատեգորիա:Ուղանցույցներ Կատեգորիա:Դանուբ գետի կամուրջներ Կատեգորիա:1146 կառույցներ
(156) Քսանտիպե
(156) Քսանտիպե (Xanthippe), աստերոիդ աստերոիդների հիմնական գոտում։ Հայտնաբերվել է 1875 թվականի նոյեմբերի 22-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 2,727499 ա. մ., առավելագույնը մոտենում է 2,11 ա. մ. հեռավորության վրա և հեռանում 3,345 ա. մ., իսկ Երկրի ուղեծրին Քսանտիպե աստերոիդը նվազագույնը մոտենում է 1,1064 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1645,3 երկրային օրվա ընթացքում, իր ուղեծրով շարժվելով միջինում 0,218805 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,78° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1875 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չարլզ Էդվարդ Ռոջերս
Չարլզ Էդվարդ Ռոջերս (Charles Edward Rogers, ), ամերիկացի դերասան և ջազ երաժիշտ։
Կենսագրություն
Ռոջերսը ծնվել է Մոդ և Բերտ Հենրի Ռոջերսների ընտանիքում՝ Կանզաս նահանգի Օլաթե քաղաքում։ Սովորել է Կանզասի համալսարանում։ 1920-ական թվականներին սկսել է նկարահանվել հոլիվուդյան ֆիլմերում։ Նա տաղանդավոր տրոմբոնահար էր և նվագել է այլ երաժշտական գործիքներ։ Ռոջերսը իր ջազ խմբով ելույթ է ունեցել ռադիոյով։ Երկրորդ համաշխարհային պատերազմի ժամանակ ԱՄՆ-ի նավատորմի տարածքում ծառայել է որպես թռիչքի հրահանգիչ։
Ունի աստղ Հոլիվուդյան փառքի ծառուղիում ( Հոլիվուդի բուրվառի № 6135 ): 1986 թվականին արժանացել է Ջին Հերշոլտի անվան մրցանակի։
Անձնական կյանք
1937 թվականին Ռոջերսը դարձել է համր կինոյի լեգենդ Մերի Փիքֆորդի երրորդ ամուսինը, ով իրենից մեծ էր տասներկու տարով։ Միասին ապրել են 42 տարի մինչև Փիքֆորդի մահր՝ 1979 թվականը։ Ամուսինները չեն ունեցել սեփական երեխաներ,բայց որդեգրել են երկու երեխա։ 1944 թվականին ծնված Ռոքսաննային որդեգրել են նույն՝ 1944 թվականին, իսկ 1937 թվականին ծնված Ռոնալդ Չառլզին՝ 1943 թվականին։
Մահ
Ռոջերսը մահացել է 1999 թվականին Կալիֆոռնիա նահանգի Ռանչո Միրաժ քաղաքում։ Նա 94 տարեկան էր։ Թաղվել է Փալմ Սփրինգսի մոտակայքում գտնվող Forest Lawn, Cathedral City գերեզմանատանը։
Արտաքին հղումներ
Կատեգորիա:Ամերիկացի դերասաններ Կատեգորիա:Կանզասի համալսարանի շրջանավարտներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի ջազմեններ Կատեգորիա:20-րդ դարի ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:Համր կինոյի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոդերասաններ
Սեր, մահ և ռոբոտներ
«Սեր, մահ և ռոբոտներ» (Love, Death & Robots, ոճավորված է որպես LOVE DEATH + ROBOTS, էմոջին՝ ❤️❌🤖), ամերիկյան անիմացիոն սերիալ-անթոլոգիա։ Թողարկվել է Netflix հոսքային մուլտիմեդիայում։ Սերիալը բաղկացած է տարբեր տևողությամբ կարճամետրաժ անիմացիոն ֆիլմերից, որոնք ստեղծվել են չափահաս հանդիսատեսի համար  ։ Առաջին եթերաշրջանը թողարկվել է 2019 թվականի մարտի 15-ին և բաղկացած է 18 դրվագից ։
Սերիալի գործադիր պրոդյուսերներն են Դեյվիդ Ֆինչերը, Թիմ Միլլերը, Ջոշուա Դոնենը և Ջենիֆեր Միլլերը ։ Գրեթե յուրաքանչյուր դրվագ ստեղծել են աշխարհի տարբեր թիմեր և ստուդիաներ, նրանց մեծ մասը օգտագործում է անիմացիա սեփական տիպեր ։ Բացի «Սառցային դարաշրջան» դրվագից, որտեղ նկարահանվել են իրական դերասաններ՝ Մերի Էլիզաբեթ Ուինսթեդը և Թոֆեր Գրեյսը։ Սերիալը Դևիդ Ֆինչերի և Թիմ Միլլերի վերաիմաստավորումն է, որոնք ավելի քան 10 տարի գտնվել ն «Heavy Metal» ամսագրից ոգեշնչված անթոլոգիական անիմացիոն ֆիլմի մշակման մեջ ։
Նախապատմություն
2008 թվականի մարտին հայտարարվել է, որ Դեյվիդ Ֆինչերը ծրագրում է համագործակցել Թիմ Միլլերի և Քևին Իսթմենի հետ՝ "Heavy Metal" ամսագրից ոգեշնչված ութ կամ ինը կարճամետրաժ անիմացիոն ֆիլմերի պրոդյուսավորման համար ։ Heavy Metal ամսագիրը, որ հիմնված է ֆրանսիական կոմիքսների Métal Hurlant ամսագրի վրա, թողարկվում է չափահաս լսարանի համար նախատեսված կոմիքսներ և պատմություններ գիտական ֆանտաստիկա և ֆենթեզի ժանրերում։ Նախկինում ամսագրի հիման վրա նկարահանվել են երկու լիամետրաժ անիմացիոն ֆիլմեր՝ «Ծանր մետաղ» 1981 թվականին և «Ծանր մետաղ 2000» 2000 թվականին։ Նպատակը եղել է այն, որ կարճամետրաժ ֆիլմերից յուրաքանչյուրը տրվի տարբեր ռեժիսորների՝ միասին կինոալմանախ ստեղծելու համար ։ Paramount Pictures ստուդիան սկզբից մասնակցում էր նախագծին, սակայն հրաժարվել է դրանից 2008 թվականի հուլիսին  ։ Դրանից հետո նախագիծը ներկայացվել է ուրիշ ստուդիանների։
2008 թվականի սեպտեմբերին հայտնի է դարձել, որ Զաք Սնայդերը, Գիլյերմո դել Տորոն և Գոր Վերբինսկին ցանկություն են հայտնել մասնակցել ծրագրին որպես ռեժիսոր ։ 2009 թվականի մայիսին լուրեր են տարածվել Ռոբ Զոմբիի և Մարկ Օսբորնի՝ նախագծին միանալու մասին ։ 2010 թվականին Ֆինչերը փորձել է նոր շունչ տալ ծրագրին. նույն թվականի մարտին հայտնի է դարձել, որ Ջեյմս Քեմերոնը նույնպես հետաքրքրված է նախագծին մասնակցությամբ ։
Շուտով Դեյվիդ Ֆինչերի՝ էկրանավորման իրավունքների ժամկետը ավարտվել է, և 2011 թվականի հուլիսին Սան Դիրեգոյում Ռոբերտ Ռոդրիգեզը հայտնել է, որ ինքն ստացել է Heavy Metal-ի իրավունքները ։ Մի քանի տարվա լռությունից հետո՝ 2014 թվականին, Ռոդրիգեզը հայտնել է, որ ցանկանում է կոմիքսների ամսագիրը վերածել հեռուստասերիալի ։ Հետագայում Ռոդրիգեսի կողմից նախագծի մասին ոչ մի լուր չի հայտնվել։
Արտադրություն
Քանի որ ոչ մի ավանդական կինոստուդիա չի համաձայնել ստեղծել անիմացիոն անթոլոգիական ֆիլմը, Ֆիտչերն ու Միլլերը իրենց մտահղացման հարցով դիմել են Netflix-ին ։ ՄԻնչև այդ Ֆինչերը այդ հոսքային սերվիսի համար աշխատել է «Mindhunter» և «House of Cards» սերիալների վրա։
«Սեր, մահ և ռոբոտներ» անթոլոգիական սերիալը կարճամետրաժ անիմացիոն ֆիլմերի հավաքածու է։ Դրանք հիմնականում գիտական ֆանտաստիկայի, ֆենթեզիի, սև հումորի, սարսափ և կիբերփանք ժանրերի համադրույթներ են, սակայն միևնույն ժամանակ թեմաները կենտրոնանում են մեծահասակ լսարանին վերաբերող թեմաների վրա, ինչպիսիք են ռասիզմը, պատերազմները, մարդու էությունն ու բնույթը, կամքի ազատությունը և այլն ։ Սերիալի արտադրությունը կարելի է համարել Heavy Metal ծրագրի մի  ճյուղը, որը Դեյվիդ Ֆինչերը և Թիմ Միլլերը փորձել են թողարկել 2000-ականների սկզբին  ։ Ըստ Միլլերի՝ կարճ պատմությունները ոգեշնչվել են հին սարսափ ֆիլմերից, կոմիքսներից, գրքերից և ֆանտաստիկ ամսագրերից, որոնք իր երիտասարդ եղած ժամանակ համարվում էին ներդերի (ուսումնատենչ մարդկանց) մշակույթի մի մասը ։ Սերիաները ստեղծվել են տարբեր անիմացիոն ստուդիանների կողմից՝ ներառյալ Միլլերի Blur Studio պրոդյուսերական անիմացիոն ստուդիան ։
Ընդհանուր առմամբ ստեղծվել է 18 կարճամետրաժ ֆիլմ, որոնց մեծամասնությունում օգտագործվել է անիմացիայի սեփական տեսակը՝ ինչպես դասական 2D անիմացիան, այնպես էլ CGI գրաֆիկայով գերիրական եռաչափ համակարգչային անիմացիա։ Գրեթե բոլոր դրվագները ստեղծվել են աշխարհի տարբեր խմբերի և ստուդիանների կողմից ։
Եթերաշրջաններ
2019 թվականի հունվարի 7-ին Netflix-ն առաջին անգամ հայտարարել է «Սեր, մահ և ռոբոտներ» նոր սերիալ-անթոլոգիայի մասին ։ Առաջին թրեյլերը թողարկվել է 2019 թվականի փետրվարի 14-ին ։ Առաջին եթերաշրջանի թողարկումը կայացել է 2019 թվականի մարտի 15-ին Netflix-ում
2019 թվականի հունիսի 11-ին հայտնի է դարձել, որ սերիալը երկարաձգվել է մինչև երկրորդ եթերաշրջան ։
Նշումներ
<references group="Ն">
Արտաքին հղումներ
Կատեգորիա:Ամերիկյան ֆենտեզի հեռուստասերիալներ Կատեգորիա:Նեթֆլիքսի բնօրինակ ծրագրեր Կատեգորիա:Անգլերեն հեռուստասերիալներ Կատեգորիա:Ամերիկյան հեռուստասերիալներ Կատեգորիա:Անգլալեզու հեռուստասերիալներ Կատեգորիա:Մուլտսերիալներ Կատեգորիա:2019 հեռուստասերիալներ Կատեգորիա:2010-ականների հեռուստասերիալներ Կատեգորիա:Ամերիկյան մուլտֆիլմեր Կատեգորիա:Սև հումոր Կատեգորիա:Սարսափ հեռուստասերիալներ Կատեգորիա:Կոմիքսների էկրանավորումներ Կատեգորիա:Netflix-ի արտադրության ֆիլմեր Կատեգորիա:Ամերիկյան սարսափ հեռուստասերիալներ
Նյուբլե (նահանգ)
Նյուբլե (Provincia de Ñuble), նահանգ Չիլիի Բիոբիո տարածաշրջանում։ Վարչական կենտրոնն է Չիլյան քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Նյուբլեն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 21 համայնք.
Բուլնես
Չիլյան
Կոբկեկուրա
Կոելեմու
Կոյուեկո
Էլ Կարմեն
Նինուե
Պեմուկո
Պինտո
Պորտեսուելո
Կիլյոն
Կիրիուե
Ռանկիլ
Սան Կառլոս
Սան Ֆաբիան
Սան Իգնասիո
Յունգայ
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 438 103 մարդ, բնակչության խտությունը կազմում է 33,24 մարդ/կմ²։
Նյուբլե նահանգի տարածքի ընդհանուր մակերեսը կազմում է 13 178,5 կմ²։
Արտաքին հղումներ
Կատեգորիա:Չիլիի Բիոբիո տարածաշրջան Կատեգորիա:Չիլիի նահանգներ
Լեոն Գերդան
Լեոն Գերդան (Լեոն Կյումյուշկերտանյան, Léon Basile Guerdan, ), ֆրանսիագիր հայ գրող։
Կենսագրություն
Սովորել է Վերսայլի Հոշ լիցեյում (Ֆրանսիա)։ 1906 թվականին բնակություն է հաստատել Փարիզում, զբաղվել թանկագին քարերի առևտրով։ ԱՄՆ-ում հաստատվելուց հետո լույս է ընծայել «Բոլորին էլ ճանաչում եմ» գիրքը, որտեղ խոսվում է իր ճանաչած նշանավոր մարդկանց մասին։ Նրա վերջին վեպն է՝ «Մինարեթներից դեպի երկնասլացներ» ։ Եղել է Հայկական բարեգործական ընդհանուր միության անդամներից։
1936 թվականին հրատարակել է Տիգրան Երկաթի մասին գիրք ։
Ծանոթագրություններ
Կատեգորիա:Հայ գրողներ Կատեգորիա:Ֆրանսիացի գրողներ
Աշոտ Հակոբյան
Աշոտ Վլադիմիրի Հակոբյան, հայ ազատամարտիկ Արմավիրի տարածաշրջանից։
Կենսագրություն
Աշոտ Հակոբյանը ծնվել է 1975 թ.-ի հուլիսի 16-ին Արմավիրի շրջանի Մայիսյան գյուղում։ Հայրը՝ Վլադիմիր Հակոբյանը, ԼՂՄ-ի Հադրութի շրջանի Հին Թաղլար գյուղից է, մայրը՝ Արևհատ Սիմոնյանը, Մայիսյանից։ Ա. Հակոբյանը ավարտել է Մայիսյանի միջնակարգ դպրոցը, աշխատել տնտեսությունում։ 1993 թ. Աշոտ Հակոբյանը զորակոչվել է ծառայելու հայկական նորաստեղծ բանակում։ 1994 թ. հունվարին կամավոր մեկնել է Արցախ։ Կռվել է Զանգեզուրում, Հորադիզում։ 1994 թ. ապրիլի 20-ին Հորադիզի շրջակայքում ծավալված մարտերի ժամանակ Ա. Հակոբյանը քաջաբար զոհվել է։ Նա 19 տարեկան էր, ամուսնացած չէր :
Ծանոթագրություններ
Կատեգորիա:Հայ ազատամարտիկներ
Լյանկիուե (նահանգ)
Կալբուկո
Կոչամո
Ֆրուտիլար
Լյանկիուե
Մաուլին
Պուերտո Մոնտ
Պուերտո Վարաս
Աշխարհագրությունը և բնակչություն
Լյանկիուե նահանգի տարածքի ընդհանուր մակերեսը կազմում է 14 876,4 կմ²։
Արտաքին հղումներ
Կատեգորիա:Չիլիի Լոս Լագոս տարածաշրջան Կատեգորիա:Չիլիի նահանգներ
Արմավիր-Ղուշչի
Արմավիր-Ղուշչի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907 թվականին գյուղն ունեցել է 136 հայ, իսկ 1908-ին՝ 204 հայ բնակիչ ։
Դերիկի գավառակ
Դերիկ, գավառակ Արևմտյան Հայաստանում, Դիարբեքիրի վիլայեթում։ Վարչական կենտրոնը հանդիսանում է Դերիկ ավանը ։
Act. 1 The Little Mermaid
'Act. 1 The Little Mermaid', հարավկորեական գըրլ բենդ Gugudan-ի դեբյուտային մինի ալբոմը։ Այն թողարկվել է 2016 թվականի հունիսի 28-ին` Jellyfish Entertainment լեյբլով և տարածվել CJ E&M-ի միջոցով։
Նախադրյալներ և ռելիզ
Ալբոմը թողարկվել է 2016 թվականի հունիսի 28-ին Melon-ով և Հարավային Կորեային այլ կայքերով, նաև iTunes-ով, համաշխարհային շուկայի համար, որպես թվային բեռնում ։
Ծանոթագրություններ
Կատեգորիա:2016 ալբոմներ
Նիկլաս Հուլտ
Բո Նիկլաս Հուլտ (Bo Niklas Hult, ), շվեդ ֆուտբոլիստ, Պանատինաիկոս ակումբի և Շվեդիայի հավաքականի կիսապաշտպան։
Ակումբային կարիերա
Հուլտը իր կարիերան սկսել է հայրենի քաղաքի Վերնամու ակումբում։  2009 թվականի սկզբին Նիկլասը տեղափոխվել է Էլֆսբորգ ակումբ։  Մայիսի 1-ին Բրոմմապոյկարնա ակումբի դեմ խաղում նա իր նորամուտն կատարեց Ալլսվենսկան Լիգայում ։ 2010 թվականի սեպտեմբերի 26-ին Բրոմմապոյկարնա ակումբի դեմ խաղում Հուլտը  իր առաջին գոլը խփեց Էլֆսբորգ ակումբի կազմում ։ 2012 թվականի հուլիսի 5-ին նա անցկացրել է Մալթայի Ֆլորիանա ակումբի դեմ Եվրոպական լիգայի որակավորման խաղին ։ Նույն թվին նա թիմին օգնել է հաղթել առաջնությունը։  2014 թվականին Նիկլասը դարձել է Շվեդիայի գավաթի խաղարկության թափնեկիր։
2014 թվականի ամռանը Հուլտը տեղափոխվել է ֆրանսիական Նիցցա ակումբ ։ Փոխանցման գումարը կազմել է 1 մլն եվրո։  Օգոստոսի 9-ին Թուլուզ ակումբի հետ խաղում նա առաջին անգամ խաղ ցուցադրեց բարձրագույն Լիգայում ։ 2015 թվականի հունվարի 23-ին Մարսելյա ակումբի դեմ խաղում Նիկլասը գոլ է խփել Նիցցա ակումբի կազմում ։
2016 թվականի ամռանը Հուլտը երեք տարվա պայմանագիր է կնքել հունական Պանատինաիկոս ակումբի հետ։  Փոխանցման գումարը կազմել է 300 հազար եվրո։ Հուլիսի 28-ին Եվրոպայի լիգայի ընտրական մրցաշարում ԱԻԿ ակումբի դեմ խաղում նա իր նորամուտը կատարեց թիմի կազմում սեպտեմբերի 10-ին Լեվադիակոսա ակումբի դեմ խաղում նա իր նորամուտը կատարեց հունական Սուպերլիգայում ։
Միջազգային կարիերա
2014 թվականի հունվարի 18-ին Բահրեյնի հավաքականի ընկերական խաղի ժամանակ նա իր նորամուտը կատարեց Շվեդիայի հավաքականում ։
Ձեռքբերուներ
Ակումբային
Արտաքին հղումներ
Կատեգորիա:Շվեդ ֆուտբոլիստներ Կատեգորիա:Շվեդիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի պաշտպաններ Կատեգորիա:Էլֆսբորգի ֆուտբոլիստներ
(8611) Ջուդիթգոլդհաբեր
Միջին հեռավորությունը Արեգակից կազմում է 2,381064 ա. մ., առավելագույնը մոտենում է 1,8547 ա. մ. հեռավորության վրա և հեռանում 2,9074 ա. մ. ։ Արեգակի շուրջ մեկ ամբողջական պտույտ է կատարում 1342,01 երկրային օրվա ընթացքում, իր ուղեծրով շարժվելով միջինում 0,268255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։
Box Office Mojo
Box Office Mojo, 1999 թվականին ստեղծված կայք է, որը սիստեմատիկ հետևում է շահույթի շրջանառությանը։ Box Office Mojo-ն գնվել է Internet Movie Database-ի կողմից և պատկանում է Amazon.com-ին։ Կայքը լայնորեն օգտագործվում է որպես կինոարդյունաբերության տվյալների աղբյուր։ 2014 թվականի հոկտեմբերի 10-ին կայքի URL-ն հղվել էր Amazon-ի IMDB.com կայքին, սակայն էջը հաջորդ օրը վերադարձավ նախկին տեսքին՝ առանց ոչ մի բացատրության ։
Պատմություն
Բրենդոն Գրեյը ստեղծել է կայքը 1999 թվականին։ 2002 թվականին Գրեյը համագործակցել է Շոն Սոլսբերիի հետ և կայքի ընթերցողների թիվը հասել է մոտավորապես 2 միլիոնի ։ 2008 թվականի հուլիսին կայքը գնվել է Amazon.com-ի և դրա մասնաճյուղ Internet Movie Database-ի կողմից ։
2002-2011 թվականներին կայքը ուներ ֆորումներ, որը շատ հայտների երկրպագուների շրջանում։ Այդ ժամանակ կայքում կային տարբեր ֆիլմերի վիդեոխաղեր, վիկտորինաներ և տեստեր, սակայն դրանք անհայտ պատճառներով հետաձգվեցին։ Box Office Mojo ուներ ավելի քան 16,500 գրանցված օգտատերերով ֆորումներ։ 2011 թվականի նոյեմբերի 2-ին ֆորումները պաշտոնապես փակվեցին, ինչպես նաև օգտատերերի հաշիվները և նրանք հրավիրվեցին IMDb կայք, չնայած որ այնտեղ նույն պայմանները չկային ։
Box Office Mojo International
Box Office Mojo International-ը տեղեկացնում է Ավստրալիայի, Չեխիայի, Ֆրանսիայի, Գերմանիայի, Ճապոնիայի, Լիտվայի, Նիդերլանդների, Ֆիլիպինների, Նորվեգիայի, Ռուստաստանի և ԱՊՀ-ի, Հարավային Կորեայի, Թայվանի, Մեծ Բրիտանիայի և Հնդկաստանի սպասվող ֆիլմերի թողարկման ծրագրերը ։
Վերահղում IMDb-ին, հոկտեմբեր, 2014
2014 թվականի հոկտեմբերի 10-ին Box Office Mojo-ի էջը վերահղվեց IMDb-ի կայքէջին, սակայն հետ փոխվեց հաջորդ օրը ։
Փակման մասին հարցերը ուղղված IMDb-ի և Amazon-ի ներկայացուցիչներին մնացին անպատասխան։ Ոչ Բրենդոն Գրեյը, ով ստեղծել էր կայքը, սակայն լքել էր այն, և ոչ էլ Ռեյ Սաբերսը՝ կայքի օպերատորը չարձագանքեցին ։ Ռեյ Սաբերսը իր Թվիթթերի կայքում ասաց կայքի վերադարձի մասին, սակայն նաև ասաց, որ չի պատասխանելու փակման հետ կապված հարցերին ։ Սաբերսը յոթ ամիս անց լքեց կայքը ։
Արտաքին հղումներ
Կատեգորիա:Ֆիլմային կայքեր Կատեգորիա:1999 հիմնադրումներ Կատեգորիա:ԱՄՆ-ի կայքեր Կատեգորիա:Ինտերնետային տվյալների բազաներ Կատեգորիա:ՆԱՍԴԱՔ-ում ցուցակված ընկերություններ
Նոնսան
Նոնսան (կոր. 논산시, 論山市, Nonsan-si), քաղաք Հարավային Չունգչոնգ նահանգում, Հարավային Կորեա։
Պատմություն
Սամհանի ժամանակաշրջանում, Նոնսանը, ինչպես ենթադրվում է, Մահան տարածաշրջանի կազմում էր։ Պեքջեի ժամանակաշրջանում տարածքը, որում ներկայումս տեղակայված է Նոնսանը, պատկանում էր Վինդինյասան (Յորյասանհյոն և Չինակսանհյոն հյոներ) և Տոկին (Կաջինեհյոն հյոն) շրջաններին։ Սիլլայի ժամանակաշրջանում, այստեղ հիմնադրվել են երկու տարբեր քաղաքներ՝ Տոգին և Հվանգան։
Յորյասան («սան» կորեերեն նշանակում է լեռ), Չինագսան և Քաջինե թաղամասերը համապատասխանաբար վերանվանվել են Նիսան, Սեոկսան և Շիջին։ Գորյոյի ժամանակաշրջանում նշված քաղաքները վերանվանվել են Հվանսան Յոնգսան, իսկ Սոքսանհյուն՝ Սոքսոնհյուն։ Սիջինհյոնը միացել է Դեգուն քաղաքին վան Թայջոյի 6-րդ տարում` Չոսոնի ժամանակաշրջանում։ Վան Սեջոնգի կառավարման առաջին տարում Տոգյունը վերանվանվեց Ունջինհյոն։ Վան Տեջոնգի 13-րդ տարում Յոնսանը ստացել է հյոնի կարգավիճակ։ Վան Յոնգջոյի օրոք Նիսանհյոնը վերանվանվել է Նիսոնհյոն։ Ի վերջո, Սեոկսեոնգհյոնը վերանվանվեց Նոսեոնգհյոն Վան Սեջոնի օրոք։
Ժամանակակից Նոնսանը որպես վարչական միավոր ձևավորվել է չորս բնակավայրերի՝ Յոնգսան, Էունջին, Նոսեոնգ և Սեոկսեոնգ միավորումից հետո 1914 թվականին։
Ծաղկաձորի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Ծաղկաձոր քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 85 հուշարձան (16 միավոր)։
Նոնսան
Աշխարհագրություն
Նոնսանը գտնվում է Հարավային Չունգչոնգ նահանգի կենտրոնական մասում և արևելքից սահմանակից է Գերյոն քաղաքին ու Գումսան շրջանին, արևմուտքում՝ Բույեո շրջանին, հարավում՝ Հյուսիսային Ջոլա նահանգին և հյուսիսում՝ Գոնջունին։ Վարչական շրջանը մտնում է Գիմգանգսան գետի ավազանի մեջ։ Աշխարհագրորեն քաղաքը գտնվում է հյուսիսային լայնության 36°04'-ից 36°16' ու 126°59' և 127°20' արևելյան երկայնության միջև։ Լանդշաֆտը հիմնականում լեռնային է, ամենաբարձր գագաթներն են Գերյոնսան լեռը (840 մ) և Դեդոնսանը (878 մ)։ Քաղաքի հարավային և արևմտյան հատվածները գտնվում են հարթ տարածքի վրա։
Ծաղկաձորի պատմության և մշակույթի անշարժ հուշարձանների ցանկ (Կոտայքի մարզ)
Ծանոթագրություններ
Կատեգորիա:Կոտայքի մարզի հուշարձանների ցանկեր
Նոնսան
Աշխարհագրություն
Նոնսանի կլիման մուսսոնային, տարեկան միջին ջերմաստիճանը 10.8 ℃ է։ Հուլիսյան միջին ջերմաստիճանը 16,1-25,2℃ է, հունվարյան միջին ջերմաստիճանը` -5.4℃: Տարեկան տեղումների միջին քանակը 1396.4 մմ է, դրանց մեծ մասը թափվում է ամառային անձրևային սեզոնին ։
Տնտեսություն
Նոնսանտ հիմնականում գյուղատնտեսական քաղաք է։ Հիմնական գյուղատնտեսական արտադրանքը բրինձն է:Նաև այստեղ աճեցնում են ելակ, Ժենշեն և տանձ։ Ըստ The Chosun Ilbo թերթի, Նոնսանի ֆերմերներն աճեցնում են այգեգործական ելակի նոր ճապոնական տեսակներ՝ առանց ճապոնացի բուծողների թույլտվության։
Նոնսանի բյուջեն 2008 թվականին կազմում էր 373 մլրդ վոն (գրեթե 300 մլն ամերիկյան դոլլար) ։
Մշակույթ
Նոնսանի մշակույթը սերտորեն կապված է Չոսոն դինաստիայի կոնֆուցիական ժառանգության հետ։ Ժամանակին այստեղ էին գտնվում կոնֆուցիականության հոգևոր ակադեմիաները, այստեղ էին ապրում և արարում կորեացի կոնֆուցիական փիլիսոփաներ ու գրողներ։ Մինչ այժմ էլ քաղաքում գործում են լսարաններ, որոնք հիմնադրվել են կոնֆուցիական գործիչների կողմից ։ Տարածաշրջանի մշակույթի ավելի հին շերտը կապված է բուդդիզմի հետ։ Սա Պեքջե և Հուպեքջե նահանգների դարաշրջանն է։ Բուդդայական արտեֆակտները հավաքվում են մի քանի տաճարներում, որոնք այժմ բացօթյա թանգարաններ են ։
Զբոսաշրջություն և տեսարժան վայրեր
Պատմական.
Բնության.
Փառատոններ.
Մարդն «Օլիմպոսից» (ֆիլմ)
Մարդն «Օլիմպոսից», 1974 թվականին «Հայֆիլմ» կինոստուդիայում նկարահանված հայկական ֆիլմ։
Սյուժե
Ֆիլմը պատմում է երիտասարդ, ստեղծագործական երևակայությամբ օժտված մի դերձակի մասին, որը, սակայն, մշտական կոնֆլիկտների մեջ է շրջապատի հետ ։
Դրվագներում
Ա. Գաբրիելյան, Ա. Հովհաննիսյան, Թ. Գևորգյան, Ժ. Սրապյան, Գ. Մարգարյան, Կիմ Երիցյան, Մ. Վարշավեր, Ա. Արազյան, Լաուրա Գևորգյան, Վալենտին Պոդպոմոգով, Ի. Քյուրքչյանց, Խ. Եղիազարյան, Ֆ. Պետրոսյան։
Արտաքին հղումներ
Կատեգորիա:1974 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Դմիտրի Կեսայանցի ֆիլմեր Կատեգորիա:«Հայֆիլմ» ստուդիայի ֆիլմեր
Սիվցևի աղյուսակ
Սիվցևի աղյուսակ, նախկին ԽՍՀՄ տարածքում ամենատարածված աղյուսակը, որն օգտագործվում է տեսողության սրությունը ստուգելու համար։ Աղյուսակն անվանվել է խորհրդային ակնաբան Դմիտրի Սիվցևի պատվին (1875-1940), որն աղյուսակը մշակել է 1925 թվականին ։
Նկարագրություն
Այս աղյուսակը պարունակում է տպագիր տառերի տողեր (ընդհանուր 12 տող), ընդ որում, տառերի չափը վերևից ներքև տողից տող փոքրանում է։ Յուրաքանչյուր տողի ձախ կողմում նշված է այն D հեռավորությունը (մետրերով), որից նորմալ տեսողություն ունեցող անձը պետք է տեսնի դրանք (վերևի շարքի համար՝ 50.0 մետր, ներքևի համար՝ 2,5 մ)։ Յուրաքանչյուր տողի աջ կողմում նշված է V մեծությունը (պայմանական միավորներով)․ դա 5 մետր հեռավորությունից տառերը կարդալու տեսողության սրությունն է (0,1, եթե աչքը տեսնում է միայն վերևի շարքը, 2,0, եթե տեսնում է ներքևի շարքը)։ Տեսողությունը համարվում է նորմալ (1,0), երբ մարդը յուրաքանչյուր աչքով 5 մետր հեռավորությունից տեսնում է տասներորդ տողը։
Տառերի չափը որոշակի տողում հաշվարկելու համար (մոտ 1 միլիմետր սխալի դեպքում) անհրաժեշտ է, ըստ V-ի մեծության, բաժանել 7 միլիմետր սանդղակով։ Այսպես, վերևի տողում տառերի չափը կլինի 70 միլիմետր (V = 0,1), իսկ ներքևում՝ 3,5 միլիմետր (V = 2,0):
Մեկ այլ հեռավորությունից տեսողության սրության ուսումնասիրության ժամանակ (0,1-ից պակաս, եթե մարդը 5 մետրից չի ճանաչում վերևի շարքի տառերը) հետազոտվող անձին մոտեցնում են աղյուսակին և յուրաքանչյուր 0,5 մետրից հետո հարցնում, մինչև նա ճիշտ կանվանի վերևի շարքի տառերը։ Տեսողության սրության չափը հաշվում են հետևյալ բանաձևով.
, որտեղ
Բայց ավելի նպատակահարմար է օգտագործել Պոլյակի օպտոտիպերը` 0,1-5 մետր հեռավորության վրա տեսողության սրությունը որոշելու համար։
Ակնաբանները, որպես կանոն, այս աղյուսակի հետ մեկտեղ օգտագործում են նաև Գոլովինի աղյուսակը։
Գրականություն
Կատեգորիա:Ակնաբուժություն
Սպրեզիանո
Սպրեզիանո  (Spresiano), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչության թվաքանակը 2014 թվականի տվյալներով եղել է 12.161, բնակչության խտությունը կազմել է 371 մարդ/կմ²։ Զբաղեցնում է 25 կմ² տարածք։ Սահմանակից է Սիլեա, Կարբոներա, Կազիեր, Պոնցանո Վենետո, Պրեգանցիոլ, Կուինտո դի Տրևիզո, Պաեզե համայնքներին ։ Փոստային ինդեքս՝ 31027, հեռախոսային կոդ՝ 0422։
Ծանոթագրություններ
Կատեգորիա:Իտալիայի բնակավայրեր
Ջրհեղեղ
Ջրհեղեղ, բնության տարերքի աղետալի դրսևորում, երբ սովորաբար չոր ցամաքի զգալի հատվածներ ժամանակավորապես հայտնվում են ջրի տակ ։ Եվրոպական Միությունը ջրհեղեղը բնորոշում է որպես բնականոն պայմաններում ջրով չծածկված ցամաքի ծածկվելը ջրով ։
Հակիրճ տեղեկատվություն
Ջրային տարերքի վտանգավոր երևույթներից են հեղեղները։ Սրանք վարարման մեծ տեսակն են, երբ գետերն ափերից դուրս են գալիս և ծածկում են հովտի ցածրադիր մասերը։ Դա կարող է տեղի ունենալ ուժեղ ձնհալքից կամ տևական անձրևներից։ Հեղեղների դեմ պայքարի լավագույն միջոցը ջրամբարների կառուցումն է։ Հեղեղումների պատճառը շատ դեպքերում անտառահատումն է։ Հարյուր հազարավոր հեկտարների վրա բուսականությունը մասսայաբար ոչնչանում է, թուղթ ու ցելյուլոզա են արտադրում, որի հետևանքով էլ հողը չորանալով աղետալի չափերով էրոզիայի է ենթարկվում։
Ջրհեղեղը ցամաքի զգալի տարածքների ժամանակավոր ջրածածկումն է որն առաջանում է գետերում, լճերում, ծովերում, ջրի մակարդակի բարձրացման հետևանքով։ Ջրհեղեղի հիմնական պատճառներն են տեղատարափ անձրևները, փլուզումները եւ այլն։ Ջրհեղեղի կանխարգելման, դրանց ազդեցության նվազեցման հիմնական միջոցառումները կրում են ինժեներական և ագրոտեխնիկական բնույթ։ Երբեմն ջրհեղեղների առաջացմանը նպաստող պայմաններ են ստեղծում իրենք՝ բնակիչները կատարելով օրինազանց գործողություններ՝ ծառահատում, սելավների վրա շինություների տեղադրում և այլն։
Աստերոիդների ցանկ (264401-264500)
Աստերոիդների ցանկ (264301-264400) * Աստերոիդների ցանկ * Աստերոիդների ցանկ (264501-264600)
Հելգե Լիմբուրգ
Հելգե Շտեֆան Լիմբուրգ (Helge Stefan Limburg, ծնվ., Հաննովեր), գերմանական քաղաքական գործիչ է և Կանաչների կուսակցության (Bündnis 90/Die Grünen) պատգամավոր Ներքին Սաքսոնիայի պառլամենտում (լանդթագ)։ Կուսակցության պառլամենտական խոսնակն է ։
Դպրոց և կրթություն
Հելգե Լիմբուրգը ծնվել է Հոլցմինդեն քաղաքում լութերական քահանայի ընտանիքում։ 2002 թվականին տեղի Քամպե վարժարանն ավարտելուց հետո Բեվերն-Շտադթօլդենդորֆ քաղաքում կատարել է ցիվիլ ծառայություն տարեցների ամբուլատոր խնամքի կենտրոնում։
Սովորել է իրավագիտություն և ուսման տարիներին 2005/2006 թթ. արտասահմանյան կիսամյակն ավարտել է Ստամբուլի Յեդիտեպե համալսարանում։ 2008 թվականին ավարտում է ուսումը Բրեմենի համալսարանում՝ հանձնելով իրավաբանության առաջին պետական քննությունը։ Կրթության հիմնական ուղղվածությունն է աշխատանքային ու սոցիալական իրավունք։ 2017 թվականից Լիմբուրգը Հագենի Բաց Համալսարանի իրավագիտության մագիստրոս է (LL.M.).
Քաղաքական Գործունեություն
Լիմբուրգը քաղաքական գործունեություն է սկսել ծավալել դեռևս երիտասարդ տարիքից։ 2001-2005 թթ. Կանաչների կուսակցության Հոլցմինդենի համայնքային խորհրդի անդամ է, 2002-2004 թթ.' Ներքին Սաքսոնիայի երկրամասային Երիտասարդ Կանաչների անդամ։ 2004 թ.-ին Կամպուս Գղյուն/ԿամպուսԿանաչ-ի հիմնադիր Բրեմենում, 2004- 2005 թթ. Կամպուս Գղյուն/ԿամպուսԿանաչ-ի առաջին խոսնակ։ 2006-2007 թվականներին ակտիվ անդամակցում է Երիտասարդ Կանաչների երկրամասային խորհրդի աշխատանքներին։
2008 թվականից Ներքին Սաքսոնիայի պառլամենտի Կանաչների կուսակցության իրավաքաղաքական խոսնակ, Կանաչների կուսակցության խորհրդի անդամ է, կուսակցության պառլամենտական խոսնակը, իրավաքաղաքական, սահմանադրական, ազգային անվտանգության հարցերով պատասխանատուն ու խոսնակը ։
Լիմբուրգը ողջունում է քրեակատարողական հիմնարկներում հատկապես երիտասարդ դատապարտյալների սոցիալականացման ու որպես հասարակության լիիրավ անդամ ինտեգրման հնարավորությունների բարելավումն ու քննադատում է Բրեմերֆյորդե քաղաքում կիսամասնավոր քրեկատարողական հիմնարկի կառուցումը այդ ժամանակվա սև-դեղին իշխանությունների կողմից Ներքին Սաքսոնիա երկրամասում ։
Աշխատանքային հիմնական նպատակներից է աջակողմյան ծայրահեղականության դեմ պայքարը ։
Լիմբուրգը բազմիցս ձեռնարկել է Նացիոնալ-դեմոկրատական կուսակցության արգելման գործընթացը և քննադատել այդ ժամանակվա ներքին գործերի նախարար Շյունեմանի հապաղումն այդ հարցում ։
Անձնական
Հելգե Լիմբուրգն ամուսնացած է, ունի երկու դուստր ։
Արտաքին հղումներ
Կատեգորիա:Գերմանիայի քաղաքական գործիչներ
Կառլ I (այլ կիրառումներ)
Կառլ I անունով անձինք անունով Եվրոպայում թագավորել են՝
Գրաբարի խոնարհման համակարգը
Բայի խոնարհման համակարգ, բայի քերականական փոփոխությունների ամբողջություն։
Խոնարհումներ
Գրաբարում բայն ունի չորս լծորդ կամ խոնարհիչ. վերջիններս լ հնչյունի հետ կազմում են անորոշ դերբայի դերբայական մասնիկները՝ -ել, -ալ, -ել(իլ), -ուլ։ Ըստ խոնարհիչների էլ առանձնացվում են գրաբարի չորս խոնարհումները՝ Ե, Ա, Ի, ՈՒ։ Օրինակ՝ Ե խոնարհման են ենթարկվում ածել, անցանել, ասել, արկանել, գրաւել, զարկանել, կարգել և այլ բայեր, Ի խոնարհման՝ անկանել (անկանիմ), կամել (կամիմ), մարտնչել (մարտնչիմ), նստել (նստիմ), ուսանել (ուսանիմ), Ա խոնարհման՝ աղալ, գոհանալ, իմանալ, մեծանալ, յուսալ, ստանալ, փութալ, ՈՒ խոնարհման՝ այտնուլ, զարթնուլ, զգենուլ, զբօսնուլ, թողուլ, կիզուլ, յեղուլ, ցածնուլ, քաղցնուլ և այլն։
Խոնարհման ժամանակ կրած ձևական փոփոխությունների ընդհանուր բնույթի հիման վրա բայերի խոնարհումը բաժանվում է երկու տիպի՝ ներգործաձև (ներգործակերպ) ու կրավորաձև (կրավորակերպ)։ Ե խոնարհման բայերը խոնարհվում են ներգործաձև, իսկ դրանցից ներգործական սեռի բայերը՝ նաև կրավորաձև։ Ի խոնարհման բայերը խոնարհվում են միայն կրավորաձև։
Բայահիմքեր
Գրաբարում դերբայներն ու բայի պարզ ժամանակաձևերը կազմվում են երկու բայահիմքից` ներկայի հիմք և անցյալ կատարյալի հիմք։
Անցյալ կատարյալի հիմքից կազմվում են անցյալ ու ենթակայական դերբայները, սահմանական եղանակի անցյալ կատարյալ ժամանակաձևը, ստորադասական եղանակի երկրորդ ապառնի ժամանակաձևը, ինչպես նաև բուն հրամայականը` հրամայական եղանակի ներկան ու հորդորական հրամայականը՝ հրամայական եղանակի ապառնին։
Դերբայներ
Գրաբարի դերբայները չորսն են՝ անորոշ, ենթակայական (ներկա), անցյալ և ապառնի։
Անորոշ դերբայ
Անորոշ դերբայը բայի ուղիղ, չթեքված ձևն է. այն կազմված է ներկայի հիմքից ու համապատասխան դերբայական մասնիկներից՝ -ել, -ալ, -ել(իլ), -ուլ։
Դասական մատենագիրների երկերում Իխոնարհիչը անորոշ դերբայում սովորաբար փոխարինվում է Ե խոնարհիչով, այսինքն՝ Ի խոնարհման բայերի անորոշ դերբայն ունենում է ել վերջավորությունը՝ այդպիսով նմանվելով Ե խոնարհման բայերին։
Անցյալ դերբայ
Գրաբարի անցյալ դերբայն իմաստով համապատասխանում է ժամանակակից գրական հայերենի վաղակատար և հարակատար դերբայներին։
Անցյալ կատարյալի հիմքում ի թույլ բաղադրիչ ունեցող բայերի անցյալ դերբայը կազմվում է նրանց պատճառականի հիմքից, օրինակ՝ երկնչիմ - երկուցեալ, թռչիմ - թռուցեալ, մատչիմ - մատուցեալ, զարթնուլ - զարթուցեալ, խափնուլ - խափուցեալ, ցասնուլ - ցասուցեալ և այլն։ Բացառություն է կազմում քաղցնուլ բայը, որի անցյալ դերբայը լինում է քաղցեալ ։
Ենթակայական (ներկա) դերբայ
Ե և Ի խոնարհման պարզ բայերի ենթակայական դերբայը կազմվում է ներկայի հիմքից, օրինակ՝ յաղթող, սիրող, գնող, շինող (Ե խոնարհում), խօսող, դիպող (Ի խոնարհում) և այլն։ Երբեմն նման բայերի ենթակայական դերբայը կազմվում է նաև անցյալ կատարյալի հիմքից, օրինակ՝ ''երգեցող, ասացող, կամեցող։
Ե և Ի խոնարհման ածանցավոր բայերի ենթակայական դերբայը զուգահեռաբար կազմվում է ներկայի ու անցյալ կատարյալի հիմքերից, բայց ավելի հաճախ` անցյալ կատարյալի հիմքից, օրինակ` գտանել - գտանող, գտող, հարցանել - հարցանող, հարցող, տեսանել - տեսանող, տեսող (Ե խոնարհում), ուսանել - ուսանող, ուսող, ծնանել - ծնանող, ծնող (Ի'' խոնարհում)։
Ա և Ու խոնարհման պատկանող բայերի ենթակայական դերբայը կազմվում է անցյալ կատարյալի հիմքից, օրինակ՝ բարկացող, գոհացող, ցանկացող (Ա խոնարհում), արգելող, առող, զենող (Ու խոնարհում)։
Գրաբարում ենթակայական դերբայ չեն ունենում՝
Սահմանական եղանակ
Սահմանական եղանակը գրաբարում ունի չորս պարզ ու երեք բաղադրյալ ժամանակաձևեր։
Ներկա անկատար
Ներկա անկատար ժամանակաձևը կազմվում է բայի ներկայի հիմքից՝ հետևյալ վերջավորություններով՝
Ե, Ի և Ու խոնարհումների դեպքում եզակի թվի երրորդ ու հոգնակի թվի երկրորդ դեմքում եղած յ-ն դուրս է ընկնում է երկբարբառային ձայնավորի, ի ձայնավորի ու ւ ձայնորդի առկայության պատճառով։
Ե խոնարհման պատկանող բայերը անկատար ներկա ժամանակում ենթարկվում են ներգործաձև խոնարհման
Ե խոնարհման ներգործական սեռի բայերը ենթարկվում են նաև կրավորաձև խոնարհման՝ արտահայտելու համար կրավորականի իմաստ.
Ի խոնարհման բայերը՝ անկախ սեռից, խոնարհվում են միայն կրավորաձև՝
Ա խոնարհման բայերը ներկա ժամանակում ունեն ընդհանուր վերջավորություններ, որոնք ծառայում են և՛ ներգործաձև, և՛ կրավորաձև խոնարհումների համար.
Ու խոնարհման բայերը ևս ներկա ժամանակում ունեն ընդհանուր վերջավորություններ.
Աղբյուրներ
Կատեգորիա:Հայոց լեզվի պատմություն
(157) Դեյանիրա
(157) Դեյանիրա (Dejanira), աստերոիդ աստերոիդների հիմնական գոտում։ Հայտնաբերվել է 1875 թվականի դեկտեմբերի 1-ին Ալֆոնս Բորելիի կողմից Մարսելում ։
Միջին հեռավորությունը Արեգակից կազմում է 2,581974 ա. մ., առավելագույնը մոտենում է 2,0761 ա. մ. հեռավորության վրա և հեռանում 3,0878 ա. մ. ։ Արեգակի շուրջ մեկ ամբողջական պտույտ է կատարում 1515,4 երկրային օրվա ընթացքում, իր ուղեծրով շարժվելով միջինում 0,237562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,16° անկյուն։
Դեյանիրա աստերոիդը գլխավորում է Դեյանիրայի աստերոիդների ընտանիքը, որը տեղաբշխված է հիմնական աստերոիդների գոտում։
Արտաքին հղումներ
Կատեգորիա:Դեյանիրայի ընտանիքի աստերոիդներ Կատեգորիա:1875 թվականին հայտնաբերված աստղագիտական մարմիններ Կատեգորիա:Ալֆոնս Բորելիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Փյունիկ (համաստեղություն)
Փյունիկ (լատ. Phoenix), երկնքի հարավային կիսագնդի համաստեղություն։ Գտնվում է Քանդակագործ, Կռունկ, Տուկան, Էրիդան և Վառարան համաստեղությունների միջև։ Առավել պայծառ աստղերը 2-3 աստղային մեծության են ։ Հայաստանի տարածքից մասամբ երևում է աշնանը ։
Ալեքսանդր Կոզլով
Ալեքսանդր Սերգևիչ Կոզլով (Александр Сергеевич Козлов, ), ռուս ֆուտբոլիստ, հարձակվող։
Կարիերա
Մոսկովյան «Սպարտակ» ակումբի ՕՌՄՄՊՄԴ սան է։ Տասնհինգ տարեկանում սկսել է հանդես գալ ակումբի երկրորդ կազմում։ 2008 թվականի՝ Ռուսաստանի առաջնության՝ 1992 թվականին ծնված խաղացողների եզրափակիչ մրցաշարում Կոզլովն արժանացել է հանդիսատեսի համակրանք մրցանակի ։ 2009 թվականին «Սպարտակ» ակումբի՝ 1993 թվականներին ծնվածների թիմի կազմում մասնակցել է Ալմաթիում անցկացվող միջազգային մրցությանը, որտեղ դարձել է ամենաբարձր արդյունքը ցուցաբերած խաղացողը՝ խփելով 14 խաղում խփելով 4 գոլ ։ Նույն թվականին պայմանագիր է կնքել գործակալի հետ, որը մեծ ազդեցություն է ունեցել խաղացողի վրա և ցանկացել է, որ նա հեռանա «Սպարտակից»։ Այդ պատճառով տարվա վերջին Կոզլովը գրեթե դադարել է մարզումների մասնակցել թիմի կազմում ։
2011 թվականի ապրիլի 6-ին գոլ է խփել, որի շնորհիվ Ռուսաստանի պատանեկան հավաքականը հաղթել է Իտալիայի պատանեկան հավաքականին ։
«Սպարտակի» գլխավոր մարզիչ Վալերի Կարպինի կարծիքով՝ նա ունի «նախադրյալներ, բայց 17-18 տարեկանում «Սպարտակ» ակումբի հիմնական կազմ ներխուժելու համար պետք է լինել, պայմանականորեն սասծ, Մարադոնիա կամ Մեսսի, ունենալ բացառիկ տաղանդ։ Կոզլովը շարունակում է աշխատել, կատարելագործվել» ։ 2011 թվականի հունիսի 11-ին դուրս է եկել խաղադաշտ «Ռուբին» ակումբի դեմ խաղում և կարողացել է ստեղծել ամենավտանգավոր պահը խաղում, որը, սակայն, Պավել Յակովլևը չի կարողացել իրացնել ։ Օգոստոսի 14-ին խփել է իր առաջին գոլը «Սպարտակ» ակումբի կազմում՝ գրավելով «Անժի» ակումբի դարպասը ։
2012 թվականի օգոստոսի 6-ին վարձավճարային հիմունքներով տեղափոխվել է «Խիմկի» ակումբ ։
2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում կայանալիք Համաշխարհային Ունիվերսիադայում, բայց վերջնական հայտացուցակում չի ընդգրկվել ։
2014/15 մրցաշրջանում ստացել է ծնկի ծանր վնասվածք «Սպարտակ-2»-ի կազմում Թուրքիայում անցկացված ձմեռային հավաքի ժամանակ։
2016 թվականի հունիսի 20-ին երկամյա պայմանագիր է կնքել ՖԱԼ-ի «Տոսնո» ակումբի հետ, բայց նրա կազմում անցկացնելով երկու հանդիպում՝ երկու ամիս անց տեղափոխվել է Վորոնեժի «Ֆակել» ։
2017 թվականի հունվարի 16-ին միամյա պայմանագիր է կնքել ղազախական «Օկժետպես» ակումբի հետ ։ 2018 թվականի փետրվարին վերադարձել է Ռուսաստան և պայմանագիր կնքել «Տյումեն» ակումբի հետ ։
Ձեռքբերումներ
«Սպարտակ»
Ռուսաստանի առաջնության արծաթե մրցանակակիր – 2011/12
ՊՖԼ առաջնության հաղթող – 2014/15 («Արևմուտք» տարածաշրջան)
Արտաքին հղումներ
Կատեգորիա:Ռուս ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Տյումենի ֆուտբոլիստներ Կատեգորիա:Խիմկիի ֆուտբոլիստներ Կատեգորիա:Ֆակելի ֆուտբոլիստներ Կատեգորիա:Արարատի ֆուտբոլիստներ
Արիգրան
Արիգրան, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907 թվականին գյուղն ունեցել է 145 խաղը բնակիչ, իսկ 1908-ին՝ 168 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Սուզեգանա
Սուզեգանա  (Susegana), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 11 367 մարդ, խտությունը՝ 245 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 31058, հեռախոսային կոդ՝ 0438։
Կոմունայի հովանավորներն են Սուրբ Կույս Մարիամը, ինչպես նաև Բեատա Ջուլիանա դի Կոլլալտոն։ Տոնը նշվում է ամեն տարի մայիսի 24-ին։
Արտաքին հղումներ
Կատեգորիա:Իտալիայի բնակավայրեր
Կարդանային փոխանցում
Կարդանային փոխանցում ավտոմոբիլի (Ջ.Կարդանոյի անունով), պտույտը միմյանց նկատմամբ անկյան տակ տեղադրված տանող լիսեռից տարվողին փոխանցող հարմարանք։ Հաճախ աշխատանքի պրոցեսում լիսեռների միջև ավտոմոբիլի կարդանային անկյունն ու հեռավորությունը անընդմեջ փոխվում են։ Ավտոմոբիլներում կարդանային փոխանցումները (տես նկարում) կիրառվում են շարժիչն ու փոխանցումների տուփը (անկյունը մինչև 5°),  փոխանցումների և բաշխիչ տուփերը (անկյունը մինչև 5°),  փոխանցումների տուփը (բաշխիչ տուփ) և գլխավոր փոխանցումը (անկյունը մինչև 15°) միացնելու համար։ Կարդանային փոխանցման մեջ մտնում է կարդանային լիսեռը երկու (սակավ մեկ) կարդանով։ Եթե կարդանային լիսեռով միանում են մեխանիզմներ, որոնց միջև անկյունն ու հեռավորությունը փոխվում են (օրինակ, ավտոմոբիլի փոխանցումների տուփը և գլխավոր փոխանցումը),  նախատեսվում է առանցքային կոմպենսացում՝ սահող շլիցային միացման տեսքով, որը թույլատրում է տրված սահմաններում փոփոխել լիսեռի երկարությունը։ Մեկ կարդանի օգտակար գործողության գործակիցը 0, 985-0, 99 է։
Կատեգորիա:Մեխանիկական սարքեր
Քրիստինա Սենկևիչ
Քրիստինա Սենկևիչ (Krystyna Sienkiewicz, ), թատրոնի և կինոյի, ռադիոյի, հեռուստատեսության և կաբարեի լեհ դերասանուհի։
Կենսագրություն
Քրիստինա Սենկևիչը ծնվել է 1935 թվականի փետրվարի 14-ին Լեհաստանի Օստրուվ-Մազովեցկա քաղաքում։ Նրա ընտանիքը ծագումով Գրոդնո շրջանից էր։ Ծնողները զոհվել են Երկրորդ համաշխարհային պատերազմի ժամանակ. հորը սպանել են Օրանիենբուրգ համակենտրոնացման ճամբարում, մայրը մահացել է հիվանդությունից ։ Պատերազմից հետո Քրիստինային և նրա եղբորը՝ Ռիշարդին, գտել է իրենց հոր զարմուհին։ Քրիստինային հորաքույրը վերցրեց իր մոտ Շչիտինո, իսկ եղբայրը մնաց Լոձի մանկատանը։
1957 թվականին Քրիստինան ավարտել է Վարշավայի գեղարվեստի ակադեմիան։ Սենկևիչն իր առաջնելույթն ունեցավ համալսարանն ավարտելուց երկու տարի շուտ՝ 1955 թվականի սեպտեմբերի 1-ին, խաղալով Studencki Teatr Satyryków թատրոնում (Ուսանողական երգիծական թատրոն)։ Լեհ հայտնի կինոքննադատ Քշիշտոֆ Թեոդորը նկարագրել նրան որպես STS-ի վարդագույն երևույթ (różowe zjawisko STS-u): 1958 թվականին առաջին անգամ նկարահանվում է ռեժիսոր Վոյցեխ Հասի «Հրաժեշտ» ֆիլմում ։ Այդ ժամանակվանից նա հայտնվում է ավելի քան քսան ֆիլմներում, որոնցից են «Jutro Premiera»-ն (1962), «Lekarstwo na Miłość»-ը (1967) և «Rzeczpospolita Babska»-ն (1969)։
1958-1966 թվականներին երգել և խաղացել է «Տարիքով ջենթլմենների կաբարե» լեհական հեռուստատեսային ծրագրում։
Իր թատերական կարիերայի ընթացքում խաղացել է այնպիսի թատրոններում, ինչպիսիք են Ատենեում թատրոնը, TR Վարշավան, Պոզնանի լեհական թատրոնը, Վոլայի թատրոնը, Ռամպայի թատրոնը, Ֆինիեստայի թատրոնը և Վարշավայի կոմեդիայի թատրոնը ։
2014 թվականին կաթված է տարել, իսկ մեկ տարի անց նրա մոտ հայտնաբերվել է աչքերի մելանոմա։ Մահացել է 2017 թվականի փետրվարի 12-ին Վարշավայում։
Արտաքին հղումներ
Կատեգորիա:Լեհ դերասանուհիներ Կատեգորիա:Կինոդերասաններ Կատեգորիա:Թատրոնի դերասանուհիներ Կատեգորիա:Հեռուստատեսային դերասաններ Կատեգորիա:21-րդ դարի երգչուհիներ
Պավլովկա (գյուղ, Կոնստանտինովսկի շրջան)
Պավլովկա (Павлівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Պավլովկա գյուղում բնակվում էր 42 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Բլանշ Ուիֆֆին
Բլանշ Ուիֆֆին, առավել հայտնի որպես տիկին Թոմաս Ուիֆֆին, ամերիկացի դերասանուհի, որը ծնվել է Լոնդոնում։ Նրա օրիորդական ազգանունը Գալթոն էր։ Նա կրթություն է ստացել Ֆրանսիայում, և 1865 թվականին կատարել է իր բեմական դեբյուտը Լոնդոնի Ռոյալտի թատրոնում։ 1868 ժամանել է Ամերիկա և շրջագայել Ամերիկայի Միացյալ Նահանգներում Ջոն Թեմպլետոնսի ղեկավարության ներքո։ 1879 թվականին նա խաղացել է Գիլբերտի և Սալիվանի «Պինաֆոր»-ի ամերիկյան  առաջին բեմադրության մեջ Բատերկապի դերը։ Նա միացել է Դանիել Ֆրոմանի բաժնետիրական ընկերությանը իր ճեմարանական թատրոնում, որտեղ նա  1887-1899 թվականների ընթացքում խաղացել է ավելի քան 25 ներկայացումների մեջ, այդ թվում՝ «Կինը», «Բարեգործական գնդակը» (1889), և «Ջրհորների Թրելոնին» (1898)  ։ Ավելի ուշ նա Չարլզ Ֆրոմանի թատերախմբի անդամ էր Նյու Յորքի «Էմփայր» թատրոնում։ 1904 թվականին տիկին Գ. Հ. Ջիլբերտի մահից հետո նա դարձել է Բրոդվեյում բնակվող ծեր կնոջ կերպարի դերակատարը։ Հետագա տարիներին տիկին Ուիֆֆինը դերեր է կատարել «Զիրայում» (1905), «Մեծ բաժնում» (1905–07), «Կամրջի շինարարը» (1909), « Փողային շիշը» (1910), «Էլեկտրաէներգիա» (1910),  «Զարմիկ Քեյթը» (1912), «Տանտե» (1913), «Թղթե գրություն» (1914), «Խնկունի» (1915) պիեսներում։ Նա շարունակում էր ակտիվորեն հանդես գալ 70  տարեկանում և հասարակության սիրելին էր։
Արտաքին հղումներ
Կատեգորիա:1845 ծնունդներ Կատեգորիա:1936 մահեր Կատեգորիա:Ամերիկացի դերասանուհիներ
Մարինա Քիմ
Մարինա Եվգենևնա Քիմ (Мари́на Евге́ньевна Ким, ), ռուս հաղորդավարուհի, լրագրող, դերասանուհի։